Salduie

Salduie (en escritura iberica 42px) yera una ciudat ibera d'o pueblo prerromano d'os sedetans que se trobaba en o puesto de l'actual Zaragoza en a buega d'os tres grans ambitos culturals d'a Peninsula Iberica en l'Antigüedat: l'iberico, lo indoeuropeu (los celtibers) y los bascons.

 Toponimia 
Existen bellas teorías pa explicar lo significau d'o nombre de Salduie (que lo cronista Plinio o Viello transcribió en latín como Salduvia u Salduba):
 Que lo suyo nombre procede de Sald(i)-uba d'o basco zaldi (caballo) asinas o suyo significau sería "ribera de caballos". Mikel Urkola: Algunos datos de toponimia Preindoeuropea, ARSE, n°44, 2010, p.53
 Que lo suyo nombre procede d'o basco sail (tierra cautivable). Antoni Jaquemot Ballarin: Proposta de noms iberics. Comparació del substrat amb l'epigrafía ibérica trobada fins ara, p.25
 que lo suyo nombre procede d'o basco saldoa (ovellada u crabada) y d'o basco ubera (vado). Almudena Domínguez Arranz: Las cecas ibéricas del valle del Ebro, Institución Fernando el Católico, 1979, p.235

 Historia 
A redolada ya yera habitada en a Edat de Bronce (600 aC). 
En a Edat de Fierro i heba un poblau d'una hectaria arredol d'a carrera Palafox. Yera composau per casas de planta cuadrangular, con calcil de piedra y paretons d'adoba. José Antonio Hernández Vera y Julio Núnez Marcén: La ordenación del espacio de la Zaragoza Prerromana y Romana, Salduie n°1, 2000, p.182

Existió en a redolada un poblamiento disperso con cuantos chiquez nuclios habitaus estando un d'éls en o sieglo II aC a simient d'a ciudat clamada Salduie. Francisco Pina: De la ciudad indígena Salduie-Saluvia a la colonia romana Caesar Augusta, Gerión n°35, 2017, ISSN 0213-0181, p.545

En a Segunda Edat de Fierro s'ha calculau que Salduie cubriba ya 10  hectarias en o sector nortoriental d'o casco historico. José Antonio Hernández Vera y Julio Núnez Marcén: La ordenación del espacio de la Zaragoza Prerromana y Romana, Salduie n°1, 2000, p.184

En 206 aC os ilerchez atacoron a los sedetans (que yeran aliaus de Roma concaraus con Cartago) lo que provocó que las lechions romanas atacasen a los ilerchez a los cuals redotoron dimpués d'una cruenta baralla de dos diyas de durada que costó a los romanos 1200 muertos y 3000 ferius. Guillermo Fatás Cabeza y Miguel Beltrán Lloris: Historia de Zaragoza: Vol. I: Salduie: ciudad ibérica, Ayuntamiento de Zaragoza, ISBN 84-8069-133-6, p.35

Manimenos, poco dimpués os sedetans se devantoron en armas contra los romanos. Asinas, en 195 aC, o pretor Marco Porcio Catón safocó las revueltas ibericas y deixó guarnimientos romanos en as ciudaz mas importants d'a rechión, entre ellas Salduie. Joaquín Lostal Pros y Arturo Ansón Navarro: Historia de cuatro ciudades, Ayuntamiento de Zaragoza, 2001, ISBN 84-8069-225-1, p.15

En o sieglo I aC yera ya fuertement romanizada como amuestran las restas trobadas en l'actual carrera Don Juan de Aragón, n°9, en a clamada Casa d'o Triclinio. Joaquín Lostal Pros y Arturo Ansón Navarro: Historia de cuatro ciudades, Ayuntamiento de Zaragoza, 2001, ISBN 84-8069-225-1, p.21

En 91 aC o clamau Escuadrón Salluitano (en latín Turma Salluitana), composau per 30 chinetes de Salduie y la suya redolada, estió premiau per la suya actuación en o seche de Asculum (en l'actualidat Ascoli Piceno, Italia) como caballería auxiliar de l'exercito romano. Galve, M. P. , 2011: Salduie, ciudad ibérica, I.Aguilera y J.L. Ona: Delimitación Comarcal de Zaragoza, p.86

En 87 aC o Senau d'a cercana ciudat celtibera de Contrebia Belaisca falló una sentencia enta favor de Salduie en un contencioso d'a ciudat bascona de Alaun (actual Alagón) a causa d'a construcción d'una ceiquia per parti d'a primera. José Carlos Abadía Donaque: Algunos comentarios sobre el abastecimiento de agua a Caesar Augusta, p.7

En 14 aC se fundó la colonia romana con veterans d'as guerras cantabras clamada Colonia Caesar Augusta en a honor de l'emperador César Augusto. Yera una colonia mixta asinas que la ciudat iberica de Salduie quedó incorporada dentro d'o cinto d'a nueva colonia que con 60 hectarias ye lo mayor de Hispania. Asinas, bel autor han creyiu identificar a lo espacio situau entre las carreras Méndez Nuñez, carrera Sant Chorche, carrera Sant Cristobal, carrera Universidat, plaza Sant Nicolau, carrera Sepulcro, carrera Bayeu y la carrera Santa Cruz como lo vago de l'antiga Salduie. Antonio Ubieto Arteta: Una nueva lectura del plano de la Cesaraugusta romana, 1982, p.105

 Monedas 
Salduie cudió monedas de bronce dende lo sieglo II aC seguindo lo modelo d'os ases romanos. Os ases teneban un peso meyo d'11,41 gramos y 2,5 cm de diametro. Almudena Domínguez Arranz:Las cecas ibéricas del valle del Ebro,Institución Fernando el Católico,1979,p.149 Bellas monedas de bronce estioron cudidas con os siguients motivos:
 En l'anverso: tres dalfins rodiando un tozuelo d'hombre. 
 En o reverso: un chinete con palma.

Se cudiaron tamién semiases que teneban lo mesmo anverso pero en o reverso heba representau un caballo, no un chinete con palma.

 Sinificato 
Seguntes diversos autors a representación d'o reverso se identifica con o simbolo d'a victoria  Almudena Domínguez Arranz:Las cecas ibéricas del valle del Ebro,Institución Fernando el Católico,1979,p.216 mientres que los dalfins son simbolos relichiosos de protección. Almudena Domínguez Arranz:Las cecas ibéricas del valle del Ebro,Institución Fernando el Católico,1979,p.221 Atros autors creyen que la cabeza ye una representación de Melkart/Herakles u l'antropomorfización d'una divinidat d'un río  Alberto Aguilera Hernández: Imágenes para una nueva Roma:iconografía monetal de la colonia Caesar Augusta en el periodo julio-claudio,Universitat de Zaragoza,2015,ISSN 2254-7606, p.59 y lo chinete ye una imachen d'o heroi fundador d'a ciudat. Alberto Aguilera Hernández: Imágenes para una nueva Roma:iconografía monetal de la colonia Caesar Augusta en el periodo julio-claudio,Universitat de Zaragoza,2015,ISSN 2254-7606, p.61

 Restas 
 Cuantas monedas.
 Un trozo de muralla de 34 metros de largaria en a carrera Sepulcro n°15.

 Referencias 

Categoría:Ciudaz iberas en Aragón
Categoría:Historia de Zaragoza